lakad, mga anak ng.! ang sigaw ng sundalo, na nakapagpanibagong lakas, na ibinigkas ang karaniwang lait ng mga pilipinong pinakadukha. at sumasagitsit ang sanga at tumatama sa likuran ng kahit sino, ng lalong nalalapit, kung minsan ay tumatama sa isang mukha, nag iiwan muna ng isang bakas, pagkatapos ay mapula, at mayamayay marumi dahil sa alikabok ng lansangan. lakad mga duwag! ang sigaw sa wikang kastila na pinalalaking mabuti ang boses. ang ulit ng alingawngaw ng bundok. at tinutulinan ang lakad ng mga duwag, sa silong ng langit na wariy nagbabagang bakal, sa isang daang nakapapaso na iniaaboy ng mabukong sanga na naluluray sa malatay na balat. ang lamig sa siberia ay mabuti pa kay sa araw sa buwan ng mayo sa pilipinas! gayon man, sa mga sundalo ay may isang namumuhi sa gayong mga kabangisang walang kapararakan: lumalakad ng walang imik at kunot ang kilay na waring masama ang loob.